EkBass/fiwiki-20250220-pages-articles huggingface dataset:
Erik Sandvärn

Erik Sandvärn (s. 4. syyskuuta 1975 Jällivaara, Ruotsi) on ruotsalainen entinen jalkapalloilija. Hänen pelipaikkansa oli keskuspuolustaja. Sandvärn on IFK Umeån ja IFK Luleån kasvatti. Kaudeksi 1992 hän siirtyi Umeå FC:n junioreihin, ja debytoi seuran edustusjoukkueessa kaksi vuotta myöhemmin. Sandvärn nousi hiljalleen avauskokoonpanon pelaajaksi ja toimi myös seuran kapteenina. Umeå FC:n kanssa hän saavutti sarjanousun Allsvenskaniin kaudeksi 1996. Sandvärn pelasi viidessä pääsarjaottelussa, eikä tehnyt maaleja. Kymmenen Umeå-vuoden jälkeen ilmoitettiin Sandvärnin siirtyvän Allsvenskanissa pelanneen GIF Sundsvallin joukkueeseen. Hän ei kuitenkaan pelannut yhdessäkään sarjaottelussa ja siirtyi kesken kauden Portugalin toisella sarjatasolla pelanneen Navalin riveihin, jossa sama kohtalo toistui eikä hän tehnyt sarjadebyyttiään. Kaudeksi 2003 hän siirtyi Norjan toiseksi korkeimmalle sarjatasolle Alta IF:ään. Vuonna 2004 Sandvärn liittyi Ykkösessä pelanneen IFK Mariehamniin, jossa ensimmäisellä kaudellaan joukkue saavutti sarjanousun Veikkausliigaan. Sandvärn pelasi neljä kautta maarianhaminalaisjoukkueessa ja sai tililleen 56 liigaottelua, joissa teki viisi maalia. Hän palasi kaudeksi 2008 Umeå FC:n joukkueeseen. Kahden kolmannella sarjatasolla vietetyn kauden jälkeen Sandvärn palasi kasvattajaseuraansa IFK Umeåån viidennelle sarjaportaalle. Hän lopetti aktiivipeliuransa kauden 2010 jälkeen ja aloitti toimimaan kasvattajaseuransa apuvalmentajana. Sandvärn on saamelaistaustainen ja hän on edustanut Saamen jalkapallomaajoukkuetta kahdessa ottelussa. ==Lähteet== Luokka:Ruotsalaiset jalkapalloilijat Luokka:Vuonna 1975 syntyneet Luokka:Elävät henkilöt
Kapokkiot

Kapokkiot (Bombax) on kasvisuku malvakasvien (Malvaceae) heimon alaheimossa Bombacoideae. Siihen kuuluu määritelmästä riippuen noin 10–50 lajia lähinnä trooppisten alueiden puita. Suurin osa suvun lajeista kasvaa luontaisena trooppisessa Amerikassa. == Kuvaus == Kapokkiot ovat suurehkoja puita. Nuorten puiden rungossa ja oksissa on tavallisesti piikkejä. Lehdet ovat sormilehdykkäisiä, ruodillisia ja koostuvat yleensä 5–9 lehdykästä. Lehdykät ovat tavallisesti ehytlaitaisia ja voivat olla ruodillisia tai ruodittomia. Kapokkiot ovat kausivihantia ja viettävät osan vuodesta lehdettöminä. Kukat ovat kaksineuvoisia. Ne kasvavat pienissä ryhmissä tai yksittäin ja kehittyvät hankoihin tai versojen kärkiin. Kukat ovat suurehkoja ja tavallisesti aukeavat ennen lehtien puhkeamista. Kukkaperä on korkeintaan 10 senttimetriä pitkä. Verhiö on torvimainen tai kellomainen. Terälehtiä on viisi, ja ne ovat vastapuikeita tai vastapuikean suikeita. Teriö on yleensä väriltään punainen, mutta joillakin lajeilla se voi olla myös valkoinen, keltainen tai oranssi. Heteitä on 70–900 yleensä 5–10 ryhmässä. Ne ovat tyvestään osittain yhteenkasvaneita. Heteiden ponnet ovat muodoltaan munuaismaisia. Sikiäin on yhdiseminen ja viisilokeroinen. Jokaisessa sikiäimen lokerossa on useita siemenaiheita. Emin luotti on tähtimäisen liuskainen ja vartalo jouhimainen. Kapokkioiden hedelmät ovat rakenteeltaan selkäluomaisesti avautuvia viisiliuskaisia kotia. Kotien liuskat voivat olla puutuneita tai nahkeita. Siemenet ovat pieniä, pyöreitä ja väriltään mustia. Ne ovat kuitukerroksen ympäröimiä. == Lajit == Suvun lajien määrä vaihtelee lajien määritelmästä riippuen noin kymmenestä viiteenkymmeneen. Seuraavia lajeja on yleisesti pidetty hyväksyttyinä: * Bombax albidum * Bombax anceps * Bombax blancoanum * Bombax buonopozense * Bombax ceiba – valkokapokkio * Bombax costatum * Bombax insigne == Levinneisyys ja elinympäristö == Kapokkiot kasvavat kaikkialla maailman trooppisilla alueilla. Suurin lajirunsaus esiintyy trooppisessa Etelä- ja Väli-Amerikassa, mutta lajeja kasvaa myös Aasiassa, Afrikassa ja Australaasiassa. == Käyttö == Suvun lajien hedelmien sisältämää kuitua eli kapokkia on käytetty pehmusteena, ja valkokapokkiota on historiallisesti kasvatettu kuidun vuoksi. Amazoninkapokkipuun (Ceiba pentandra) kuitua pidetään kuitenkin laadultaan parempana. Varsinkin valkokapokkiota käytetään koristepuuna. Lajia on lisäksi käytetty myös puutavaran lähteenä sekä lääke- ja ravintokasvina. == Lähteet == Luokka:Malvakasvit
Auburnin yliopisto

Auburnin yliopisto on julkinen yliopisto Auburnissa, Alabaman osavaltiossa Yhdysvalloissa. Yliopisto on perustettu vuonna 1856,Auburn University shanghairanking.com ja syksyllä 2011 siellä opiskeli yli 25 000 opiskelijaa. Maailman viidensadan huippuyliopiston Shanghai-yliopistovertailussa Aberdeenin yliopisto sai vuonna 2014 sijaluvun 401–500. Academic Ranking of World Universities 2014 shanghairanking.com NCAA:n alaisessa yliopistourheilussa yliopistoa edustavat Auburn Tigersin nimellä kulkevat joukkueet, jotka pelaavat SEC-konferenssissa. Auburn on yksi vuonna 1932 perustetun konferenssin perustajajäsenistä. ==Lähteet== == Aiheesta muualla == Luokka:Alabaman yliopistot ja korkeakoulut
Millennium Gate

Millennium Gate on riemukaari, joka sijaitsee Atlantan kaupungissa Georgian osavaltiossa Yhdysvalloissa. Riemukaaren rakentaminen aloitettiin vuonna 2005 ja se valmistui vuonna 2008. Valmistuessaan noin 20 miljoonaa dollaria maksaneen riemukaaren suunnitelivat arkkitehdit Hugh Petter ja Rodney Cook Jr. == Lähteet == Luokka:Riemukaaret Luokka:Yhdysvaltain muistomerkit Luokka:Atlantan rakennukset ja rakennelmat
Grimsbyn ja Imminghamin satama

Grimsbyn ja Imminghamin satama (, LOCODE: GB GSY ja GB IMM) on Pohjanmeren länsirannalla ja Englannin koillisosassa, Yorkshiren ja Humbern hallintoalueen vierekkäisissä Grimsbyn ja Imminghamin kaupungeissa sijaitseva Ison-Britannian suurin merisatama. Grimsbyn ja Imminghamin satamien välinen etäisyys vajaa 10 kilometriä. Satamat sijaitsevat Humberjoen estuaarissa. Vuonna 2011 sataman kautta kulki yhteensä 57,2 miljoonaa tonnia rahtia. Tästä 20,3 miljoonaa tonnia oli öljyn tai nesteytetyn kaasun kuljetusta (nestebulk) ja 36,9 miljoonaa tonnia muuta rahtia. Konttiliikenteen osuus rahdista oli vähäinen. Grimsbyn ja Imminghamin satama kuuluu Associated British Ports -satamayrityksen satamiin. Grimsbyn ja Imminghamin sataman vuosittainen rahtimäärä Vuosi 2006 2007 2008 2009 2010 2011 kokonaisrahti (milj. t.) 57,0 57,7 55,6 54,7 54,0 56,0 57,2 == Lähteet == ==Aiheesta muualla== *Associated British Ports: Grimsby & Immingham (abports.co.uk) *Associated British Ports: Grimsby Port Map of Grimsby Port (pdf) (abports.co.uk) *Associated British Ports: Immingham Port Map of Immingham Port (pdf) (abports.co.uk) *Port and Logistics (greatergrimsby.net) Luokka:Yorkshiren ja Humberin rakennukset ja rakennelmat Luokka:Yhdistyneen kuningaskunnan satamat Luokka:Pohjanmeren satamat
Monte Roraima

Monte Roraima (esp. ja port.; tunnetaan myös nimillä Tepuy Roraima ja Cerro Roraima) on vuori Brasilian, Guyanan ja Venezuelan rajalla. Vuori kohoaa 2 835 metriin ja on Guyanan korkein kohta. Roraima kuuluu Pakaraimavuoristoon. == Lähteet == Luokka:Guyanan vuoret Luokka:Brasilian vuoret Luokka:Venezuelan vuoret Luokka:Kolmen valtion rajapisteet
Herlev Eagles

Herlev Eagles on tanskalainen jääkiekkoseura. Joukkue pelaa Tanskan pääsarjassa Metal Ligaenissa. Seura on kotoisin Herlevin kaupungista. Joukkue tunnettiin aikaisemmin nimellä Herlev Hornets. == Joukkue kaudella 2024–2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Sopimus Syntymäpaikka 1 Emil Zetterquist L 2025 Tukholma, Ruotsi 35 Jonatan Christiansen L Juniori Christian Elmose L 2027 Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 5 Marius Kring Andersen L Juniori Rødovre, Tanska 6 Anton Johansson L 2025 Värnamo, Ruotsi 7 Mikkel Skjellerup L 2027 10 Noah Samsøe 2025 22 Kasper Larsen L 2025 Rødovre, Tanska 29 Oskar Just Petersen L 2024 62 Magnus Povlsen L 2025 Rødovre, Tanska 65 Jerry Välipirtti L 2026 Herlev, Tanska Tim Daly R 2026 Maple Ridge, Brittiläinen Kolumbia, Kanada Jeppe Kramer R 2027 Hvidovre, Tanska Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Sopimus Kätisyys Syntymäpaikka 12 Mathias L. Hansen L KH / OLH 2024 15 Maxime Trépanier L LH 2025+1 St-Jean-sur-Richelieu, Québec, Kanada 18 Daniel Petersen KH 2024 20 Lucas Carlsson R KH / OLH 2025 21 Isac Skedung L KH 2025 Västerås, Ruotsi 23 Axel Lindström L VLH 2025 Malmö, Ruotsi 26 Peter Lauritzen L H 2024 Herlev, Tanska 35 Philip Rafnsson L VLH 2024 Ystad, Ruotsi 44 Oliver True R OLH 2026 Rungsted, Tanska Matthias Asperup L LH 2026 Søborg, Tanska Rasmus Simonsen R KH / VLH 2026 Vojens, Tanska Jason Willms L KH 2025 Kitchener, Ontario, Kanada ===Joukkueenjohto=== *Päävalmentaja: Martin Gudmundsson *Apuvalmentaja: Guillaume Doucet *Videovalmentaja: Daniel Triesler *Toimitusjohtaja: Filip Faurholm Lähde: EliteProspectshttps://www.eliteprospects.com/team/137/herlev-eagles Viitattu 9.1.2022. ==NHL-pelaajat== * Mika Alatalo * Robert Burakovsky * Kevin Klein * Kai Nurminen * Matthew Yeats == Lähteet == ==Aiheesta muualla== *Joukkueen kotisivut *Herlev Eagles - Eliteprospects.com Luokka:Tanskalaiset jääkiekkoseurat Luokka:Herlevin kunta
Abdrabuh Mansur Hadi

Abdrabuh Mansur Hadi (; s. 1945 Abyan) on jemeniläinen poliitikko ja maan entinen presidentti. == Opiskelut ja poliitikon ura == Abdrabuh Mansur Hadi sai sotilaskoulutuksen Etelä-Arabiassa. Hän opiskeli sotilasalaa myös Britanniassa, Egyptissä ja Neuvostoliitossa, jossa hän opiskeli sotilasjohtamista. Hadi nimitettiin Jemenin puolustusministeriksi vuoden 1994 sisällissodan aikana. Sen jälkeen hän toimi presidentti Ali Abdullah Salehin varapresidenttinä lokakuusta 1994 helmikuuhun 2012. Vuonna 2011 Jemenissä järjestettiin mielenosoituksia, jotka vastustivat vallan väärinkäyttöä ja työttömyyttä. Ne johtivat siihen, että Yleinen kansankokous -puoluetta edustava presidentti Saleh joutui luopumaan virasta. Hän oli hallinnut Jemenin arabitasavaltaa ja Jemeniä yhteensä 33 vuotta. Viran vapautumisen jälkeen presidentiksi valittiin helmikuun 2012 presidentinvaalissa samaa puoluetta edustanut Hadi, joka oli vaalin ainoa ehdokas. Hadi vannoi virkavalan 25. helmikuuta 2012. 7\. marraskuuta 2014 Yhdistyneiden kansakuntien turvallisuusneuvosto asetti pakotteita Salehille (Jemeniä epävakauttavien huthien tukemisen takia) sekä hänen kahdelle armeijaliittolaiselleen; Abd al- Khaliq al-Huthille ja Abdullah Yahya al Hakimille (väkivaltaisen kansannousun tukemisesta). Seuraavana päivänä Yleinen kansankokous syytti puolueeseen kuulunutta presidentti Hadia siitä, että hän olisi yrittänyt saada puolueen puheenjohtaja Salehille pakotteet. Puolue erotti Hadin. Tammikuussa 2015 huthikapinalliset piirittivät presidentin virka-asuntoa. Hadi jätti eronpyyntönsä 15. tammikuuta. Parlamentti torjui eron samana päivänä. Huthikapinalliset syrjäyttivät Hadin helmikuussa 2015, mitä pidetään Jemenin sisällissodan alkuna. Hadi pakeni Saudi-Arabian Riadiin. Saudi-Arabian johto on tukenut hänen hallintoaan maaliskuusta 2015 lähtien pommittamalla liittolaistensa kanssa kapinoivia ihmisiä. Hadi asuu Adenissa. Huthikapinalliset nimittivät maan johtoon vallankumousneuvoston ja sitä korvanneen Ylimmän poliittisen neuvoston, mutta Yhdistyneet kansakunnat, Yhdysvallat ja Persianlahden yhteistyöneuvosto eivät ole tunnustaneet vallan siirtymistä. 7\. marraskuuta 2017 Jemenin viranomaiset ilmoittivat, että Hadi, hänen poikansa, ministerinsä ja sotilashenkilökuntansa on joutunut kotiarestiin Riadissa, eikä pääse kotiin kuukausiin. Syyksi ilmoitettiin Hadin vihanpito liittoumaan kuuluvan Arabiemiraattien kanssa. Huhtikuussa 2022 Hadi ilmoitti luovuttavansa kaikki valtaoikeutensa uudelle maata johtavalle neuvostolle, Neuvostoa johtaa entinen sisäministeri Rashad al-Alimi. Puolet neuvoston kahdeksasta jäsenestä tulee Jemenin pohjoisosista ja puolet Etelä- Jemenistä. ==Lähteet== Luokka:Jemenin presidentit Luokka:Vuonna 1945 syntyneet Luokka:Elävät henkilöt
Mangrovekäpykerä

Mangrovekäpykerä (Conocarpus erectus) on Combretaceae-heimoon kuuluva puumainen kasvilaji. Sitä esiintyy laajalla alueella meren rannikoilla trooppisessa Amerikassa ja Länsi-Afrikassa. Amerikassa levinneisyysalueeseen kuuluvat Florida Yhdysvalloissa, Bahamasaaret, Isojen ja Pienten Antillien saaret, Meksiko ja Väli-Amerikan maat, Venezuela, Kolumbia, Guyana, Suriname, Ecuador, Peru, Brasilia. Mangrovekäpykerä on mangrovekasvi ja kasvumuodoltaan pensas tai puu, joka on puolestatoista kymmeneen metriä korkea. Se kasvaa tavallisesti trooppisten ja subtrooppisten rannikoiden suojaisilla vuorovesialueilla riittävän vähäsuolaisilla paikoilla. Laji on luokiteltu maailmanlaajuisesti elinvoimaiseksi (LC), mutta vähenee. == Lähteet == * The IUCN Red List of Threatened Species. Conocarpus erectus === Viitteet === Luokka:Combretaceae Luokka:Puut
Valko-omenamangrove

Valko-omenamangrove (Sonneratia alba) on kasvilaji rantakukkakasvien (Lythraceae) heimossa. Se on mangrovella kasvava puulaji, joka kasvaa enintään 30 metriä korkeaksi. Lajin levinneisyysalue on laaja ja ulottuu Afrikasta Aasiaan, Australiaan ja Oseaniaan. Sitä esiintyy itäisessä Afrikassa Somaliasta Mosambikiin, Seychelleillä, Komoreilla ja Madagaskarilla, Aasiassa muun muassa Intiassa, Kiinassa, Japanissa, Filippiineillä, Indokiinassa, Indonesiassa, Malesiassa ja Papua-Uudessa-Guineassa. Valko-omenamangrove elää matalilla vuorovesialueilla mutahiekkamaassa. Se suosii korkeaa suolapitoisuutta, eikä siedä pitkäaikaisesti makeaa vettä. Laji on luokiteltu maailmanlaajuisesti elinvoimaiseksi (LC), mutta vähenee mangroveiden hävittämisen vuoksi. thumb|none|200px|Valko-omenamangrove == Lähteet == * The IUCN Red List of Threatened Species. Sonneratia alba === Viitteet === == Aiheesta muualla == *Laji.fi: Valko-omenamangrove (Sonneratia alba) *iNaturalist: Valko-Omenamangrove (Sonneratia alba) *UniProt: Taxonomy - Sonneratia alba *Global Biodiversity Information Facility (GBIF): Sonneratia alba *Pherobase: Floral volatiles of Sonneratia alba Luokka:Rantakukkakasvit Luokka:Puut
Bourbon Street

Bourbon Street () on Yhdysvalloissa Louisianan osavaltiossa sijaitsevan New Orleansin kaupungin tunnetuin katu ja sen merkittävin turistinähtävyys. Noin 1,3 kilometrin pituinen katu kulkee halki New Orleansin vanhimman kaupunginosan French Quarterin eli ns. ranskalaiskortteleiden. Katu tunnettiin ainoastaan ranskankielisellä nimellään vuoteen 1803 saakka, jolloin New Orleans siirtyi Yhdysvaltojen hallintaan. Bourbon Street sai nimensä Ranskaa kaupungin perustamisen aikoihin hallinneesta Bourbonin kuningassuvusta. Ennen Yhdysvalloille siirtymistään New Orleans kuului Ranskan lisäksi myös Espanjalle. Espanjalaisuus näkyykin merkittävästi Bourbon Streetin ja ranskalaiskortteleiden arkkitehtuurissa. Bourbon Street on 1800-luvun lopusta lähtien ollut kaupungin viihde-elämän keskus. Se on päiväsaikaan suhteellisen hiljainen, mutta herää henkiin illan saavuttua. Bourbon Street tunnetaan erityisesti yökerhoistaan sekä striptease-klubeistaan. Katu ja sitä ympäröivät ranskalaiskorttelit ovat myös yksi merkittävimmistä jazz-musiikin syntysijoista. Bourbon Streetin varrella on yökerhojen ja jazzklubien lisäksi useita arvostettuja ruokaravintoloita sekä hotelleja. 1960-luvulla katua yritettiin siistiä ja useita yökerhoja onnistuttiinkin sulkemaan muun muassa prostituution ja alkoholilainsäädännön rikkomusten vuoksi. Toimenpiteiden vaikutus jäi kuitenkin lyhytaikaiseksi. 1970-luvulta lähtien panostettiin turismin kehittämiseen. Matkailijoille tarkoitetut palvelut muuttivat katua niin, että 1990-luvulle tultaessa Bourbon Streetin katsottiin jo menettäneen osan autenttisuudestaan. Muun New Orleansin tavoin myös Bourbon Street kärsi suuria vahinkoja vuoden 2005 Katrina-pyörremyrskyssä. Kaupungin suurimpana turistikohteena Bourbon Street asetettiin erikoisasemaan New Orleansin jälleenrakennustöissä. Suuri osa kadun ravintoloista aloittikin toimintansa uudelleen jo seuraavan vuoden kuluessa. ==Lähteet== *New Orleansin kaupunki Luokka:Yhdysvaltain kadut Luokka:Louisianan liikenne Luokka:New Orleans
The Strip

The Strip voi tarkoittaa ainakin seuraavia: * Las Vegas Strip, osa Las Vegas Boulevardia Las Vegasin kaupungin laidalla * The Strip, yhdysvaltalainen televisiosarja vuosilta 1999–2000 * The Strip, uusiseelantilainen televisiosarja vuosilta 2002–2003 * The Strip, australialainen televisiosarja vuodelta 2008 * Jäljet johtavat yökerhoon (engl. The Strip), Leslie Kardosin ohjaama yhdysvaltalainen film noir -elokuva vuodelta 1951.
Ystadin satama

Ystadin satama () on eteläisessä Ruotsissa Ystadin kunnassa sijaitseva satama. Se oli vuonna 2010 Ruotsin kolmanneksi suurin satama matkustajamäärillä mitattuna: sen kautta kulki 1,8 miljoonaa matkustajaa.Ystads Allehanda (3.5.2011): Ystad är tredje största hamnen Sataman kautta kulkee paljon liikennettä Puolaan ja takaisin. Ystadista Puolaan liikennöivät Unity Line ja Polferries. ==Lähteet== ==Aiheesta muualla== * Sataman kotisivut * Riksintresset Ystad Hamn (2007) (lansstyrelsen.se) Luokka:Ystadin kunta Luokka:Ruotsin Itämeren satamat
Apinan tarina

Apinan tarina (Le Château des singes) on vuonna 1999 ensi-iltansa saanut Jean- Francois Laguionien ohjaama ranskalais-brittiläis-saksalais-unkarilainen animaatioelokuva. Suomenkielisen jälkiäänityksen toteutti Tuotantotalo Werne.Elokuvan lopputekstit Rooleissa ovat muun muassa Mika Turunen, Kiti Kokkonen, Petteri Summanen ja Veikko Honkanen. == Juoni == Tarinan maailmassa elää kaksi erilaista apinayhdyskuntaa, ihmisen kaltaiset totiset puurtajat maan pinnalla ja huolettomat apinat puiden oksilla. Apinapoikanen Kom putoaa puusta ja lähtee ihmettelemään maanpinnan asukkaiden touhuja. Ja tulee samalla sotkeutuneeksi salajuoneen. == Ääninäyttelijät == Alkuperäinen ääninäyttelijä Englanninkielinen ääninäyttelijä Suomenkielinen ääninäyttelijä Rooli Tara Römer (puhe) Stéphane Peccoux (laulu) Matt Hill (puhe) Paul Holmes (laulu) Mika Turunen Kom Nadia Farès Sally Anne Marsh Kiti Kokkonen Gina Michael Lonsdale Michael Gambon (puhe) Robert Henry (laulu) Markus Bäckman Mestari Martin Jean Piat John Hurt Seppo Pääkkönen Lordikansleri Sebastian Janine Souchon Shirley Anne Field Seela Sella Kotiopettajatar Patrick Préjean Rik Mayall Jukka Rasila Gerard Sekopää Pierre Arditi Michael York Veikko Honkanen Kuningas Ivana Coppola Diana Quick Anna-Liisa Vihko Prinsessa Aida Bruno Choël William Vanderpuye Timo Tuominen Lionel Lionel Melet Paul Dobson Petteri Summanen Gavin Laurence Jeanneret Janyse Jaud Ulla Renko Komin ja Gavinin äiti Yves Barsacq French Tickner Markku Riikonen Korkonak ? ? Ralf Öhberg, Petteri Summanen ja Jukka Rasila työläiset ? ? Petteri Summanen kertoja Suomenkielisen version sivuäänistä vastaavat Petteri Summanen, Jukka Rasila, Veikko Honkanen, Ralf Öhberg, Dimitri Qvintus, Annamari Metsävainio, Telma Tuomisto, Vaula Hyry ja Anne Kivimäki. ==Lähteet== Luokka:Ranskalaiset animaatioelokuvat Luokka:Vuoden 1999 ranskalaiset elokuvat
Tekstiilit (elokuva)

Tekstiilit (Les Textiles) on vuonna 2004 ensi-iltansa saanut Franck Landronin ohjaama nudismiaiheinen komediaelokuva. == Juoni == Sophie ja Olivier raatavat pikku leipomossaan, ja Sophiesta alkaa tuntua ettei mies jaksa vapaa-aikanaan kuin nukkua. Olivier näkee pikkuilmoituksen tosi halvasta lomaosakkeesta Välimeren saaressa. Varaus tehdään, ja Sophie matkustaa lomalle ensin kahden lapsensa kanssa, mutta he huomaavatkin joutuneensa nudistileirille. == Näyttelijät == Lähde: Viitattu 11.11.2021. == Arvioita == Turun Sanomien Tapani Maskula kirjoitti elokuvan turhaan tuputtavan syöteiksi 1960-luvun pornoteattereista tuttua nudismia ja ryhmäseksiä, joilla ei ole mitään tekemistä toistensa kanssa. Hän ihmetteli ranskalaisten elokuvantekijöiden yhä jatkuvaa intoa seksiasioilla leikittelyyn, vaikkei sensuuria niiden asioiden suhteen ole enää juuri missään maassa. Hänestä Tekstiilit alkaa raikkaan arkisena väärinkäsityskomediana, mutta ”kuivuu loppua kohden tympeää tirkistelymentaliteettia tihkuvaksi tonttuiluksi”. == Lähteet == Luokka:Ranskalaiset komediaelokuvat Luokka:Vuoden 2004 ranskalaiset elokuvat
Polferries

Polferries on puolalainen laivanvarustamo. Se liikennöi Nynäshamnista Gdańskiin sekä Ystadista, Kööpenhaminasta ja Rønnesta Świnoujścieen. ==Alukset== * M/S Visborg (1965-1966) * M/S Gryf (1967-1981) * M/S Mazowsze (1969) * M/S Skandynawia (1970-1981) * M/S Gustav Vasa (1971-1973) * M/S Wawel (1973-1988) * M/S Thjelvar (1974-1977) * M/S Gotland (1974-1975) * M/S Wilanow (1975-1997) * M/S Aallotar (1977-1978) * M/S Pomerania (1978-2011) * M/S Regina (1977-1978) * M/S Rogalin (1978-1987, 1989-1991, 1992-2003) * M/S Silesia (1979-2005) * M/S Edda (1983) * M/S Lancut (1985-1994) * M/S Puck (1985-1997) * M/S Elblag (1987-1997) * M/S Celtic Pride (1988,1991) * M/S Nieborow (1988-2002) * M/S Codan Marine (1990-1992) * M/S Parseta (1991-1997) * HSC Boomerang (1997-2001) * M/S Gute (2000) * M/S Kahleberg (2003-2004) * M/S Scandinavia (2003-) * M/S Wawel (2004-) * M/S Baltivia (2006-) ==Lähteet== * Alus-luettelon lähde ==Aiheesta muualla== * Kotisivut Luokka:Laivayhtiöt Luokka:Puolalaiset yritykset
Ystadin luostari

thumb|300px|Ystadin luostari Ystadin luostari on Ruotsissa Ystadin kunnassa sijaitseva entinen luostari, joka oli fransiskaanien omistuksessa. Luostari perustettiin vuonna 1267.Ystads kommun: Klostret i Ystad Nykyisin siitä on jäljellä kirkko ja itäinen osa. Pohjoinen ja läntinen osa rakennuksista purettiin vuonna 1600 ja ne ovat siis nykyään raunioina. ==Lähteet== ==Aiheesta muualla== * Svenskt kulturarv: Klostret i Ystad * Upptäck Sveriges historia: Ystad kloster och stad * Kulturhistorien: Klostret i Ystad Luokka:Ruotsin luostarit Luokka:Fransiskaaniluostarit Luokka:Ystadin kunta
Melueste

Melueste on rakenne, joita tehdään liikenneväylien varsille, jotta saataisiin katkaistua melun kulku äänilähteestä suojattavaan kohteeseen.Espoon kaupunki: Meluesteet Melueste sijoitetaan mahdollisimman lähelle tien reunaa, mutta samalla kuitenkin otetaan huomioon tien kunnossapito ja näkemäseikat. Esteen pitäisi olla ainakin niin korkea, ettei suojattavien rakennusten yläkerroksista näe suoraan äänen lähteeseen. Meluesteet suojaavat asuinalueita melusaasteelta. Esteiden rakentaminen voidaan määrätä kaupunkikuvaan liittyvällä kaavamääräyksellä. ==Toimintaperiaate== Melueste katkaisee äänen suoran yhteyden tieltä suojattavaan kohteeseen, mutta osa äänestä kiertää esteen taakse ja osa etenee suoraan läpi, joten näistä syistä esteen ääneneristävyyden tulee olla riittävä. Meluesteen tehokkuus voi vähentyä, jos äänilähteen puolella sijaitsee suuria pintoja, jotka heijastavat ääntä. Heijastukset on otettava huomioon erityisesti silloin, kun tien molemmilla puolilla on melueste ja niitä voidaan vähentää tekemällä esteen pinta ääntä imeviksi tai istuttamalla sen eteen kasveja. ==Meluestetyypit ja -materiaalit== Meluesteinä voidaan käyttää esimerkiksi maavalleja, erilaisista materiaaleista rakennettavia seinämiä tai umpinaisia melukaiteita, jotka sijoitetaan ajoradan reunaan. Myös kasvillisuutta voidaan käyttää. Suomessa on käytetty useissa paikoissa maisemallisista syistä lasisia meluesteitä, joiden alaosa on betonia tai jotakin muuta materiaalia.Helsingin Sanomat: Lasinen melueste heijastaa kuin peilu Turunväylän rampissa Meluseinät ovat melko ohuita ja vähintään 2 metriä korkeita meluntorjuntarakenteita.Ne voidaan rakentaa elementtirakenteisina puusta tai betonista. Seiniä käytetään kun vaaditaan huomattavaa melun vaimennusta ja kun tilaa on käytössä vain vähän. Melukaiteet toimivat sekä kaiteena että meluesteenä. Yleensä sen korkeus on 1-1,2 metriä tien pinnasta. Näkymä kaiteen yli saadaan aikaan käyttämällä läpinäkyviä esteitä. Näiden haittapuolena ovat kuitenkin ilkivalta ja melko korkeat kustannukset. Meluvalli on useimpiin paikkoihin parhaiten soveltuva ja perusvaihtoehdoista edullisin melueste. Valleissa voidaan käyttää läjitykseen siirrettäviä maamassoja. Meluvallien haittapuolena pidetään niiden vaatimaa tilaa tiealueella. Laboratorio-olosuhteissa mitatut meluesteiden äänieristävyydet ovat 15–45 dB. Maastossa samoilla esteillä vaimennus on kuitenkin vain 0–15 dB. ==Lähteet== ==Aiheesta muualla== * Talouselämä: Tulevaisuudessa melueste voi olla putki, jonka sisällä on pyörätie * Liikennevirasto: Tien meluesteiden suunnittelu (PDF) * Lilli Lehtinen: Liikennemelu ja sen torjunta : esimerkkinä ekologiset meluesteet (opinnäytetyö) Luokka:Yhdyskuntatekniikka Luokka:Melu
Durand-linja

Durand-linja (, , ) on Afganistanin ja Pakistanin välinen noin 2 400 kilometriä pitkä rajalinja. Se perustuu vuoden 1893 sopimukseen, jonka solmivat Brittiläisen Intian ulkoministeri Mortimer Durand ja Afganistanin emiiri Abdur Rahman Khan. Raja periytyi Pakistanille Intian jaossa. Nykyinen raja poikkeaa paikoin Durand-linjasta. Raja halkoo pataanien heimoalueita. Afganistan ei tunnusta rajalinjaa, vaan väittää heimoalueiden kuuluvan sille. ==Lähteet== Luokka:Afganistanin ja Pakistanin raja
Mirjami Laitinen

Mirjami Laitinen (s. 1948 Kangasniemi) on suomalainen virkamies, joka toimi Verohallinnon (ent. Verohallitus) pääjohtajana vuosina 2007–2012. Laitinen kirjoitti ylioppilaaksi Kangasniemen lukiosta vuonna 1967 ja valmistui hallintotieteiden kandidaatiksi Tampereen yliopistosta 1972. Hän aloitti uransa Verohallinnossa verotarkastajana Uudenmaan Lääninverotoimistossa vuonna 1972. Ylitarkastaja hänestä tuli 1980, apulaisjohtaja 1990 ja Verotuskeskuksen ylijohtaja sekä pääjohtajan ensimmäinen sijainen 1997. Laitinen jäi eläkkeelle Verohallinnosta 1. tammikuuta 2013 ja siirtyi Sitraan vanhemmaksi neuvonantajaksi. Laitisen seuraajaksi Verohallinnon pääjohtajaksi valittiin Pekka Ruuhonen. ==Lähteet== * ===Viitteet=== Luokka:Valtionlaitosten johtajat Luokka:Vuonna 1948 syntyneet Luokka:Elävät henkilöt
Manuel Pinto da Costa

Manuel Pinto da Costa (s. 5. elokuuta 1937) on sãotomépríncipeläinen poliitikko ja maansa entinen presidentti. Pinto da Costa hallitsi São Toméa ja Príncipea vuosina 1975–1990, jolloin maassa oli vallalla sosialistinen yksipuoluejärjestelmä. Maan siirryttyä monipuoluejärjestelmään presidentiksi valittiin Miguel Trovoada, mutta Pinto da Costa toimi vielä kahteen otteeseen pääministerinä. Vuoden 2011 presidentinvaalissa hän palasi virkaan, saaden toisella kierroksella 52,88 prosenttia äänistä. Hänen haastajansa, parlamentin puhemiehen Evaristo Carvalhon ääniosuus jäi 47,12 prosenttiin. Kampanjassaan Pinto da Cosa lupasi tuoda maahan vakautta ja kitkeä korruptiota. Vuoden 2016 presidentinvaaleissa Pinto da Costa sai ensimmäisellä kierroksella 24,8 % äänistä, ja Evaristo Carvalho lähes puolet. Pinto da Costa syytti vaaleja vilpillisiksi eikä osallistunut toiselle kierrokselle, joten Evaristo Carvalho valittiin hänen seuraajakseen. ==Lähteet== Luokka:Sãotomépríncipeläiset poliitikot Luokka:São Tomé ja Príncipen presidentit Luokka:Vuonna 1937 syntyneet Luokka:Elävät henkilöt
Viljo Kinnunen

Viljo Petteri Kinnunen (s. 25. kesäkuuta 1938 Kemijärvi) on suomalainen kirjailija. Kinnunen on työskennellyt metsä- ja kaivostöissä, rautatieläisenä ja sahatyömiehenä. Hänen esikoisromaaninsa Talvisavotta kuvasi 1950- ja 1960-lukujen metsätyömaita. == Teoksia == * Talvisavotta : romaani. Pohjoinen, Oulu 1975 *Sotaorvot : muistelmateos, omakustanne 2014, Pohjolan Painotuote == Lähteet == * * Kirjasampo.fi : Viljo Kinnunen Luokka:Suomalaiset kirjailijat Luokka:Vuonna 1938 syntyneet Luokka:Elävät henkilöt
Rakkaudesta, unelmista ja kaloista

Rakkaudesta, unelmista ja kaloista (Salmon Fishing in the Yemen) on vuonna 2011 ensi-iltansa saanut Lasse Hallströmin ohjaama brittiläinen romanttinen draamaelokuva. Se perustuu Paul Tordayn samannimiseen romaaniin vuodelta 2007. Elokuvan pääosissa ovat Ewan McGregor, Emily Blunt, Kristin Scott Thomas ja Amr Waked. Elokuvan käsikirjoitti Simon Beaufoy. == Juoni == Kala-asiantuntija Fred (McGregor) empii ryhtymistä äveriään jemeniläismiehen hankkeeseen istuttiaa lohia tämän kuivan kotimaan vähiin vesiin, kunnes Englannin pääministerin kovaotteinen pr-päällikkö (Scott Thomas) huomaa hankkeen diplomaattis-kaupalliset mahdollisuudet. Ennen pitkää sheikin vilpitön idealismi saa Fredin kiinnostumaan lohijoen rakentamisesta karulle vuoristoaavikolle. == Arvioita == Turun Sanomien Päivi Valotie harmittelee Lasse Hallströmin jämähtämistä pikkusievien ja särmättömien draamojen tekijäksi. Hänestä tämä poliittisen piikittelymahdollisuuden käyttämättä jättävä pikkufilmi horjahtelee epätasaisesti imelän rakkausdraaman ja kevyehkön komedian välillä. ”Hampaattomasta ja herttaisen yhdentekevästä elokuvasta jää päällimmäisenä käteen eksoottisia maisemia niin Jemeniä esittävästä Marokosta kuin myös Skotlannista.” ==Lähteet== Luokka:Brittiläiset romanttiset draamaelokuvat Luokka:Vuoden 2011 brittiläiset elokuvat Luokka:Brittiläiset romaaneihin perustuvat elokuvat Luokka:Lasse Hallströmin ohjaamat elokuvat Luokka:Elokuvat kalastuksesta
Mikko Loikkanen

Mikko Tapani Loikkanen (s. 29. syyskuuta 1948 Koijärvi) on suomalainen kirjailija. == Teoksia == * Salamatkustaja : romaani. WSOY 1968 == Palkinnot == * I palkinto J.H. Erkon rahaston novellikilpailussa 1967 == Lähteet == * * Lounais-Hämeen kotiseutukirjailijat-tietokanta : Mikko Loikkanen Luokka:Suomalaiset kirjailijat Luokka:Vuonna 1948 syntyneet Luokka:Elävät henkilöt
Russell Wilson

Russell Carrington Wilson (s. 29. marraskuuta 1988, Richmond, Virginia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Pittsburgh Steelersia. Wilson on myös varattu kahdesti baseballin ammattilaisliigan MLB:n varaustilaisuudessa, vuonna 2007 Baltimore Oriolesiin, ja vuonna 2010 Colorado Rockiesiin. ==Lähteet== * ESPN.comin profiili ==Aiheesta muualla== * Wilsonin Twitter-sivusto Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset baseballpelaajat Luokka:Vuonna 1988 syntyneet Luokka:Elävät henkilöt
Ercole, Sansone, Maciste e Ursus gli invincibili

Ercole, Sansone, Maciste e Ursus gli invincibili (”Voittamattomat Herkules, Simson, Maciste ja Ursus”; , ”Jättiläisten taistelu”; , ”Simson ja suuri haaste”) on vuonna 1964 valmistunut italialais-espanjalainen komediallinen seikkailuelokuva. Sen on ohjannut Giorgio Capitani. Peplum-lajityyppiä edustavan elokuvan neljää sankaria, Herkulesta, Simsonia, Macistea ja Ursusta esittävät Sergio Ciani (alias Alan Steel), Nadir Moretti (alias Nadir Baltimore), Renato Rossini (alias Red Ross) ja Yann Larvor. ==Juoni== Herkules rakastuu kuningatar Nemean tyttäreen Omfaleen, joka on valinnut mielitietykseen prinssi Inorin. Pariskunta piilottaa oraakkelipatsaaseen kääpiön, joka kertoo Herkuleelle, että päästääkseen naimisiin Omfalen kanssa tämän on voitettava maailman vahvin mies Simson. Kuningatar lähettää viestinviejät hakemaan Simsonia, jonka seuraan liittyy kaksi muuta voimamiestä, Maciste ja Ursus. Hiuksensa menettänyt Simson häviää Herkuleelle, mutta lopussa Omfale ja Inor saavat toisensa. ==Näyttelijät== ==Tuotanto== Espanjassa kuvattu Ercole, Sansone, Maciste e Ursus gli invincibili parodioi peplumgenreä tuomalla kaikki sen voimamiessankarit samalle näyttämölle. Elokuvan henkilöhahmot ovat karikatyyrisia ja dialogi tällä kertaa tahallisen huvittavaa. Lopussa suuri tappelukohtaus antaa myös showpainijoina esiintyneille päänäyttelijöille tilaisuuden osoittaa taitojaan. Elokuvan materiaalia käytettiin uudelleen australialaisessa parodiafilmissä Hercules Returns (1992), jossa teatterinomistaja ystävineen dubbaa sen englanniksi. == Lähteet == == Aiheesta muualla == * Luokka:Italialaiset historialliset seikkailuelokuvat Luokka:Italialaiset komediaelokuvat Luokka:Vuoden 1964 espanjalaiset elokuvat Luokka:Vuoden 1964 italialaiset elokuvat
Jouko Ekmark

Jouko Ekmark (28. tammikuuta 1941 Ruovesi – 12. huhtikuuta 2007 Helsinki) oli suomalainen kirjailija.Ekmark, Jouko. Kirjasampo. Viitattu 26.4.2023. Ekmark kuvasi omiin kokemuksiinsa perustuen romaanissaan Nämä puitteet helsinkiläisessä sokeainkoulussa opiskelevien poikien ja tyttöjen elämänvaiheita eräänä syksynä 1950-luvun lopulla.Nämä puitteet. Kirjasampo. Viitattu 26.4.2023. Ekmark sokeutui 8-vuotiaana pikkupoikana Ruoveden maaseudulla. Hänen äitinsä oli pyytänyt häntä laittamaan kaappiin talteen aseen panoksia, mutta poika otti panokset salaa itselleen ja meni pihasaunan taakse tarkoituksenaan räjäyttää panokset. Hän oli nähnyt isompien poikien tekevän ilotulituksia. Panokset räjähtivät hänen silmilleen. Näköä ei voitu leikkaustenkaan avulla pelastaa. Sokeutumisen seurauksena Ekmark joutui lähtemään Helsinkiin sokeainkouluun. Se sijaitsi Kallion kaupunginosassa Toisella linjalla. Se oli sisäoppilaitos, jossa oli kaiken ikäisiä lapsia ja nuoria, osa heistä kehitysvammaisia. Ekmark kävi sokeainkoulua täysi-ikäiseksi saakka. Sen jälkeen hän työskenteli pitkään Näkövammaisten keskusliiton kirjaston kirjojen litteroijana, kunnes tämä työ automatisoitiin. == Teoksia == * Nämä puitteet : romaani. Otava 1968 == Lähteet == * * Helsingin kaupunginkirjaston Kysy mitä vain-palvelu * Eero Vartio : Näkövammaisuus maailman ja Suomen kirjallisuudessa ===Viitteet=== Luokka:Suomalaiset kirjailijat Luokka:Suomalaiset sokeat henkilöt Luokka:Vuonna 1941 syntyneet Luokka:Vuonna 2007 kuolleet
Arja Eriksson

Arja Elina Eriksson (s. 24. marraskuuta 1941 Kuusjärvi) on suomalainen Järvenpäässä asuva kirjailija. == Teoksia == * Yhden miehen nainen: romaani. Tammi 1970 * Eihän täällä kukaan tunne: eli Pohjolan väki etelän yössä. Tammi 1971 * Kivi leivässä: romaani. Tammi 1979 * Leikkaus: romaani. Tammi 1981 * Rouva Niittylä: romaani. Tammi 1983 == Toimitustöitä == * Artes transientes: kuvakooste ja 14 kirjoitusta; toim. Arja Eriksson (vastaava), Liisa Heinonen, Seppo Kauhanen. Uudenmaan läänin taidetoimikunta, Helsinki 1990 * Uusimaa: impressioita; toim. Arja Eriksson. Uudenmaan läänin taidetoimikunta, Helsinki 1991 == Lähteet == * * Pohjoiskarjalaisten nykykirjailijoiden matrikkeli : Arja Eriksson == Aiheesta muualla == * Arja Eriksson Kirjasampo.fi:ssä Luokka:Suomalaiset kirjailijat Luokka:Vuonna 1941 syntyneet Luokka:Elävät henkilöt
Jouko Joutsenlahti

Jouko Olavi Johannes Joutsenlahti (30. huhtikuuta 1940 Kankaanpää – 11. maaliskuuta 1986) oli suomalainen kirjakauppias ja runoilija. Hän toimi myös Kankaanpään kauppalan valtuustossa. Joutsenlahti oli presidentinvaalissa Veikko Vennamon valitsijamiehenä 1978. Hänen nuorempi veljensä Anssi Joutsenlahti on pappi ja entinen kansanedustaja. == Teoksia == * 40 runoa. Tekijä, Kankaanpää 1974 == Lähteet == * * Kirjasampo.fi : Jouko Joutsenlahti * Anssi Joutsenlahden blogi 17.10.2009 : Kynäniekkoja Kankaanpäästä === Viitteet === Luokka:Suomalaiset kirjakauppiaat Luokka:Suomalaiset runoilijat Luokka:Vuonna 1940 syntyneet Luokka:Vuonna 1986 kuolleet
Frank Farian

Frank Farian (oik. Franz Reuther, 18. heinäkuuta 1941 Kirn, Saksa – 23. tammikuuta 2024 Miami, USA) oli saksalainen lauluntekijä ja tuottaja. Hän oli alun perin ammatiltaan kokki, kunnes siirtyi musiikkiteollisuuteen. Hän aloitti musiikkiuransa laulajana ja saavutti menestystä Saksassa taiteilijanimellä Frankie Farian. Hänen perustamistaan yhtyeistä tunnetuin on 1970-luvulla suosioon noussut diskoyhtye Boney M. Farianin yhdessä George Reyamin kanssa kirjoittama kappale Daddy Cool oli yksi yhtyeen hiteistä. Yhdysvalloissa Farianin yhtyeistä parhaiten menestyi Milli Vanilli. Farianin kuuluisimpien yhtyeiden jäsenillä oli pelkkä keulakuvan virka. Kappaleiden lauluosuudet hoitivat heidän puolestaan ammattimuusikot kuten Farian itse. Kun Milli Vanillin jäsenet paljastuivat playbackin käyttäjiksi, seurauksena oli suuri skandaali ja useita oikeusjuttuja. Farian työskenteli myös esimerkiksi Meat Loafin ja Stevie Wonderin kanssa. Farianin on kerrottu myyneen maailmanlaajuisesti 800 miljoonaa levyä. == Lähteet == Luokka:Saksalaiset musiikkituottajat Luokka:Saksalaiset muusikot Luokka:Vuonna 1941 syntyneet Luokka:Vuonna 2024 kuolleet Luokka:Saksalaiset lauluntekijät
Tennesseen yliopisto

Tennesseen yliopisto on julkinen yliopisto Knoxvillessä, Tennesseen osavaltiossa Yhdysvalloissa. Yliopisto on perustettu vuonna 1794, ja syksyllä 2021 siellä opiskeli yli 25 000 opiskelijaa. Alkujaan yliopisto toimi nimellä Blount College. Se vaihtoi nimeään muutamaan otteeseen ja vuosina 1862–1865 toiminta keskeytettiin Yhdysvaltain sisällissodan vuoksi. Nykyisen nimensä yliopisto sai vuonna 1879. Yliopistoa edustava jalkapallojoukkue sai nimekseen Volunteers vuonna 1902. Yliopiston maskottina toimii valko-oranssia ruudullista liiviä käyttävä sininenpesukarhukoira nimeltään Smokey. Maskotti otettiin käyttöön ensimmäinen kerran vuonna 1953 ja vuoteen 2022 mennessä yhteensä 10 koiraa on toiminut Smokeyn roolissa. Nykyinen maskotti, Smokey X, aloitti toimessaan vuonna 2013. Vuodesta 2019 lähtien yliopiston kanslerina on toiminut Donde Plowman. Yliopisto koostuu 11 tiedekunnasta: * Herbertin maataloustieteellinen tiedekunta * Arkkitehtuurin ja muotoilun tiedekunta * Taiteen ja luonnontieteiden tiedekunta * Haslamin kauppakorkeakoulu * Viestintä- ja informaatiotieteellinen tiedekunta * Kasvatus-, terveys- ja ihmistieteiden tiedekunta * Ticklen teknillinen tiedekunta * Oikeustieteellinen tiedekunta * Hoitotieteellinen tiedekunta * Sosiaalityön tiedekunta * Eläinlääketieteellinen tiedekunta == Lähteet == Luokka:Tennesseen yliopistot ja korkeakoulut
Bremenin satamat

Bremenin satamat eli Bremenin ja Bremerhavenin satamat (, , LOCODE: DE BRE (Bremen) tai DE BRV (Bremanhaven)) on Saksan Bremenin osavaltiossa sijaitseva Saksan toiseksi suurin ja Euroopan kymmenen suurimman sataman joukkoon lukeutuva kauppasatama. Kaksiosainen satama koostuu suuresta Bremerhavenin kaupungin merisatamasta Pohjanmeren rannalla ja piennemmästä jokisatamasta sisempänä Bremenin kaupungissa Weserjoen varrella. thumb|right|250px|Bremenin Hüttenhafenin teollisuussatamaa (2008) Satama kattaa yhteensä 32,8 neliökilometrin alueen, josta maata on 27,3 ja sataman vesialuetta 5,5 neliökilometriä. Laituria on yhteensä 36 kilometriä. Kaksoissatama on Bremenports-yrityksen hallinnoima (Bremenports GmbH & Co. KG). ==Rahtimäärä== Satama on Euroopan suurimpia konttisatamia ja erittäin merkittävä eurooppalaisautojen vientisatama ja esimerkiksi Aasiassa valmistettujen autojen tuontisatama. Rahtimäärillä mitattuna Bremenin satamat olivat vuonna 2010 maailmanlaajuisesti 52. sijalla ja konttiliikenteessä se oli tuolloin 23. suurin satama maailmassa. Bremenin satamien vuosittainen rahtimäärä: Vuosi 2006 2007 2008 2009 2010 2011 1-9/2012 kokonaisrahti (milj. tonnia) 65,1 69,2 74,6 63,0 68,7 80,6 64,8 konttiliikenne (kTEU) 4 444 4 892 5 529 4 565 4 888 5 916 4 745 == Lähteet == ==Aiheesta muualla== *Sataman kotisivut ja (bremenports.de) *Current ship positions - Location of all ships and their berths in the ports of Bremen (bremenports.de) *Eurostat (European Commission): Maritime ports freight and passenger statistics (eurostat.ec.europa.eu) Satama Luokka:Saksan satamat Luokka:Pohjanmeren satamat
Toke Talagi

Toke Talagi (1951 Alofi, Niue – 14. heinäkuuta 2020) oli niuelainen poliitikko, joka toimi maan pääministerinä 12 vuoden ajan vuodesta 2008 kuolemaansa asti. Talagi valittiin tähän tehtävään ensimmäistä kertaa vuonna 2008, kun Niuen parlamentti äänesti hänet kaksi perättäistä kautta pääministerinä toimineen Young Vivianin tilalle äänin 14–5.Radio New Zealand International: Niue parliament elects Toke Talagi as new premier Talagi valittiin toiselle kaudelle toukokuussa 2011. Hän sai kahdestakymmenestä kansanedustajasta kahdentoista tuen.Radio Australia: Toke Talagi re-elected as Niue's Premier Talagi oli pääministerinä kaikkiaan neljällä kaudella, ja hän uudisti tuona aikana verojärjestelmää, loi suhteita Kiinaan ja ajoi laajempaa taloudellista itsenäisyyttä Uudesta-Seelannista. Talagi toimi urallaan myös muun muassa Niuen talousministerinä ja Tyynenmeren saarten foorumin puhemiehenä.Radio Australia: Pacific Islands Forum keeps election pressure on Fiji == Lähteet == Luokka:Niuen pääministerit Luokka:Vuonna 1951 syntyneet Luokka:Vuonna 2020 kuolleet
Kiduttajan varjo

Kiduttajan varjo () on Gene Wolfen vuonna 1980 ilmestynyt tieteisromaani. Teos on ensimmäinen osa Uuden auringon kirjaa. Kirjan on julkaissut suomeksi vuonna 2012 Gummerus ja suomentanut Johanna Vainikainen-Uusitalo. Suomennos sai vuoden 2013 Tähtivaeltaja-palkinnon vuoden parhaana tieteiskirjana.Kirjasampo Viitattu 21.7.2023. ==Lähteet== == Aiheesta muualla == * Toni Jerrman: Minkä kokoinen on elämä? Helsingin Sanomat 17.12.2012. * Petja Savoila: Kiduttajan varjo . Keskisuomalainen 15.1.2013. Luokka:Yhdysvaltalaiset tieteisromaanit Luokka:Vuoden 1980 kirjat
Häme (täsmennyssivu)

Häme voi viitata seuraaviin: * Häme, Suomen historiallinen maakunta * Häme, Hämeenlinnassa vuosina 1902–1944 ilmestynyt sanomalehti, vuoteen 1919 saakka Hämetär * Kanta-Hämeen maakunta, 28. helmikuuta 1998 saakka Hämeen maakunta, Suomen nykymaakunta ;Sukunimi *Aune Häme (oik. Salminen, o.s. Hämäläinen, 1909–1960), näyttelijä *Hannu Häme (Hannu Mäkisen, 1904–1962) kirjailijanimi *Kyllikki Häme (Kyllikki Hämäläisen, 1906–1993) kirjailijanimi *Olli Häme (oik. Olli Hämäläinen, 1924–1984), muusikko. Luokka:Luettelot henkilöistä sukunimen mukaan
Do or Die (Dropkick Murphysin albumi)

Do or Die on irlantilais-amerikkalaisen punk-bändin Dropkick Murphysin debyyttialbumi, joka julkaistiin vuonna 1998. Tämä on ainoa albumi, jossa oli mukana alkuperäinen laulaja Mike McColgan. ==Kappaleet== Kaikki laulut kirjoittanut Ken Casey, ellei toisin mainita. # "Cadence to Arms" – 1:49 # "Do or Die" (Casey, Matt Kelly) – 1:50 # "Get Up" – 2:06 # "Never Alone"- 2:54 # "Caught in a Jar" (Casey, Kelly, Rick Barton) - 2:19 # "Memories Remain" (Casey, Kelly) – 2:25 # "Road of the Righteous" – 2:56 # "Far Away Coast" (Casey, Kelly) – 2:41 # "Fightstarter Karaoke" (Casey, Kelly) – 2:18 # "Barroom Hero" – 2:57 # "3rd Man In" – 2:18 # "Tenant Enemy #1" (Casey, Kelly) – 2:13 # "Finnegan’s Wake" (perinteinen) – 2:19 # "Noble" (Casey, Kelly) – 2:34 # "Boys on the Docks (Murphys’ Pubi Versio)" – 2:33 # "Skinhead on the MBTA" – 3:49 ==Henkilöt== *Mike McColgan – laulu *Ken Casey – basso, laulu *Rick Barton – kitara, laulu *Matt Kelly – rummut *Joe Delaney - säkkipilli *Swingin' Utters - kappaleessa: "Skinhead on the MBTA" Luokka:Vuoden 1998 albumit Luokka:Vuoden 1998 esikoisalbumit Luokka:Dropkick Murphysin albumit
Luigi Cozzi

thumb|175px|Luigi Cozzi vuonna 2011. Luigi Cozzi (s. 7. syyskuuta 1947 Busto Arsizio) on italialainen elokuvaohjaaja ja -käsikirjoittaja. Hänet tunnetaan myös taiteilijanimellä Lewis Coates. Luigi Cozzi aloitti elokuvauransa Dario Argenton apulaisohjaajana. Hänen ensimmäinen oma ohjaustyönsä oli Il tunnel sotto il mondo (1969). Cozzi on työskennellyt etupäässä giallo- sekä tieteis- ja fantasiaelokuvien parissa. ==Ohjaustyöt== * Il tunnel sotto il mondo (1969) * Il vicino di casa (1973) * L’assassino è costretto ad uccidere ancora (1975) * La portiera nuda (1975) * Dedicato a una stella (1976) * Avaruussota (Scontri stellari oltre la terza dimensione, myös Starcrash, 1978) * Kuoleman koura, myös Alien Contamination (Contamination, 1979) * Hercules (1983) * Voittamaton taistelija (Le avventure dell’incredibile Ercole, myös Hercules II, 1984) * Sinbad of the Seven Seas (1986) * Dario Argento’s World of Horror (documenttielokuva, 1986) * Paganini Horror (1988) * Il gatto nero (1989) ==Lähteet== ==Aiheesta muualla== * Internet Movie Database: Luigi Cozzi Luokka:Italialaiset elokuvaohjaajat Luokka:Italialaiset elokuvakäsikirjoittajat Luokka:Vuonna 1947 syntyneet Luokka:Elävät henkilöt
Kahden viikon iskuaika

Kahden viikon iskuaika (Two Weeks Notice) on vuonna 2002 ensi-iltansa saanut Marc Lawrencen ohjaama romanttinen komedia, jonka pääosia esittävät Hugh Grant ja Sandra Bullock. == Lähteet == Luokka:Vuoden 2002 yhdysvaltalaiset elokuvat Luokka:Yhdysvaltalaiset romanttiset komediat
Himberg

Himberg on seuraavien suomalaisten henkilöiden sukunimi: *Arvo Himberg (1892–1965), urheilujohtaja, Astor Filmin toimitusjohtaja *Edvard Himberg (1853–1885), näyttelijä ja oopperalaulaja. *Mirjam Himberg (myös Mirjam Kumpulainen, 1925–1999), näyttelijä ja ohjaaja *Pertti Himberg (1928–2010), Miss Suomi -kilpailujen taustavaikuttaja, joka toimi elokuva-alalla *Timo Himberg, ringettevalmentaja. ; Entinen sukunimi *Tauno Himmi (ent. Himberg, 1903–1976), varatuomari ja kirjailija *Teppo Kotivuori (ent. Himberg, 1895–1974), jääkäri *Kirsi Lindroos (ent. Lindroos-Himberg, s. 1958), ent. opetushallituksen pääjohtaja, nyk. Suomen pysyvässä OECD- ja UNESCO- edustustossa.
Saint-Pierren murhenäytelmä

Saint-Pierren murhenäytelmä (La Veuve de Saint-Pierre) on vuonna 2000 ensi- iltansa saanut Patrice Leconten ohjaama historiallinen draamaelokuva, joka pohjautuu tositapahtumiin. Pääosia näyttelevät Juliette Binoche, Daniel Auteuil ja elokuvaohjaajana paremmin tunnettu Emir Kusturica. == Juoni == Pienellä, Ranskalle kuuluvalla Saint-Pierren saarella Newfoundlandin rannikolla 1850-luvulla lukutaidoton työläinen Neel Auguste (Kusturica) tappaa miehen humalapäissään ja tuomitaan teloitettavaksi. Giljotiinin puutteessa saarelaiset antavat tuomitulle mahdollisuuden todistaa muuttuvansa hyväksi ihmiseksi. Neelistä tuleekin yhteisöön merkittävä hyväntekijä ja kaikkien suosikki. == Rooleissa == == Lähteet == Luokka:Vuoden 2000 ranskalaiset elokuvat Luokka:Ranskalaiset romanttiset draamaelokuvat Luokka:Tositapahtumiin perustuvat elokuvat Luokka:Saint-Pierre ja Miquelon
Intiimit tunnustukset

Intiimit tunnustukset (Confidences trop intimes) on vuonna 2004 ensi-iltansa saanut Patrice Leconten ohjaama ranskalainen draamaelokuva. Leconte laati käsikirjoituksen yhdessä Jérôme Tonnerren kanssa. == Juoni == Nainen on menossa ensimmäistä kertaa psykologin vastaanotolle, mutta hämärässä käytävässä erehtyy ovesta ja tapaakin veroneuvojan. Keski-ikäinen mies hämmentyy naisen alkaessa kertoa hänelle aviollisista ristiriidoistaan eikä pian enää kehtaa keskeyttää tätä. Pian nainen huomaa erehdyksensä, mutta jatkaa tapaamisia ja alkaa avautua turvallisen tuntuiselle nahjukselle seksuaalisista fantasioistaan. == Rooleissa == == Arvioita == Turun Sanomien Tapani Maskulan mukaan ilmaisultaan ja aiheeltaan kovin ahtaaksi rajattu elokuva ei yllä Leconten aiempien elokuvien Monsieur Hire (1989) ja Tyttö sillalla (1999) tasolle. Valtaosa kohtauksista tapahtuu ummehtuneessa toimistohuoneessa, jossa kaksi päähenkilöä käy keskusteluja. Ne kuvataan enimmäkseen lähikuvina, jotka eivät silti juurikaan paljasta kasvoista ilmeneviä mielenliikkeitä. ==Lähteet== Luokka:Vuoden 2004 ranskalaiset elokuvat Luokka:Ranskalaiset romanttiset draamaelokuvat
Paholaisen satulassa

Paholaisen satulassa (Ride with the Devil) on vuonna 1999 ensi-iltansa saanut Ang Leen ohjaama elokuva, joka sijoittuu Yhdysvaltain sisällissotaan. Chicago Sun-Timesin Roger Ebert piti elokuvaa yhtenä ensimmäisistä Yhdysvaltain sisällissotaa käsittelevistä elokuvista, joka ei jälkiviisastele vaan tulee kerrotuksi aasialaisohjaajan ulkopuolisella näkemyksellä. Hän antoi elokuvalle kuitenkin vain kaksi tähteä neljästä, koska piti sitä kovin hitaana ja kankeana. Pääosaa esittävälle Toby Maguirelle hän suositteli roolin ottamista jostain aivottomasta teinikomediasta, ei siksi että Ebert haluaisi nähdä sellaista elokuvaa, vaan siksi että Maguire voisi karistaa osan draamaelokuvamaneereistaan. ==Lähteet== Luokka:Vuoden 1999 yhdysvaltalaiset elokuvat Luokka:Yhdysvaltalaiset lännenelokuvat Luokka:Tositapahtumiin perustuvat elokuvat Luokka:Ang Leen ohjaamat elokuvat
Summer of Sam

Summer of Sam (Summer of Sam) on vuonna 1999 ensi-iltansa saanut Spike Leen ohjaama draamaelokuva, joka kertoo sarjamurhaaja David Berkowitzista. The Guardianin Alex von Tunzelmann luonnehti elokuvaa taitavasti tehdysti, lähes ”tylsän virheettömäksi” ja aidon tuntuiseksi kuvaukseksi kesän 1977 New Yorkista, mutta hänelle jäi tunne että jäsentyneempi ja kiinnostavampikin tarina aiheesta olisi ollut kerrottavissa. Roger Ebertin mielestä Summer of Sam on kuin saman ohjaajan Do the Right Thingin (1989) rinnakkaisteos, jossa ollaan mustien sijasta valkoisten asuinalueilla kokemassa samanlaista tapahtumaketjua: yhteisö kokee tulleensa uhatuksi ja etsii syntipukiksi ulkopuolisen. == Lähteet == Luokka:Vuoden 1999 yhdysvaltalaiset elokuvat Luokka:Yhdysvaltalaiset draamaelokuvat Luokka:Spike Leen ohjaamat elokuvat Luokka:Sarjamurhaajaelokuvat
Hendrick Motorsports

Hendrick Motorsports (HMS) tai entinen All-Star Racing on Rick Hendrickin vuonna 1984 perustama kilpa-autojoukkue Yhdysvalloissa. Tällä hetkellä joukkue kilpailee NASCAR Sprint Cup Seriesissa. Joukkue on voittanut ennäykselliset 13 kuljettajien mestaruutta (1995, 1996, 1997, 1998, 2001, 2006, 2007, 2008, 2009, 2010, 2013, 2016, 2020). Huhtikuuhun 2021 mennessä joukkue on saavuttanut 265 voittoa NASCAR Cup seriesissa. ==Kilpailijoita== *Kyle Larson (5) *Chase Elliott (9) *Alex Bowman (48) *William Byron (24) ==Lähteet== ==Aiheesta muualla== * https://www.nascar.com/racing-teams/hendrick- motorsports/ * virallinen sivusto Luokka:Yhdysvaltalaiset autourheilutallit